חלי ממן

חלי ממן, (נולדה ב-1973) היא מייסדת חברת "חלי ממן - רשת קבוצות תמיכה לאורח חיים בריא". לממן יש גם מותג מוצרי בריאות על שמה.

ביוגרפיה
חלי ממן לבית קשנטובסקי, נולדה ב-1973. בגיל 14 עברה עם משפחתה מקריית מוצקין ללוס אנג'לס. בגיל 17 הכירה שם את מיקו (מיכאל) ממן מעכו, שהיה קבלן בנין. חזרה ארצה יחד עם מיקו. כשהייתה בת 19 הם התחתנו וגרו 25 שנה בעכו. לממן 4 בנות. היא גרה עם משפחתה בבוסתן הגליל.

ממן הנחתה את התוכנית "מהיום דיאטה" עם ד"ר אולגה רז בערוץ 10 והייתה בעלת טור קבוע בנושא תזונה בעיתון "לאשה". ממן נבחרה ל"אשת השיווק" של איגוד השיווק הישראלי בספטמבר 2014.

בשנת 2013 הופיעה חלי ממן בספרם של רפי אדרי ויואל סולם "להתחיל בקטן ולהצליח בגדול".

ספר הבישול
בשנת 2019 הוציאה לאור חלי ממן את "ספר הבישול של חלי ממן" - ספר בישול המאגד בתוכו עשרות מתכונים, וכן מעניק מגוון טיפים - איך לקנות נכון, איך לאחסן מזון ואפשרויות לגוון בתפריט הארוחה המשפחתית. זהו ספרה הראשון של ממן. מעל ל-20,000 עותקים מהספר נמכרו (נכון ליוני 2019) והוא היה בראש רשימת רבי המכר של סטימצקי, בקטגוריית ספרי הפנאי, כ-22 שבועות ברציפות. בשבוע הספר 2019 הגיע למעמד ספר זהב ברשת סטמצקי.

קישורים חיצוניים

הערות שוליים

מחברות ספרי בישול ישראליות
מחברי ספרי בישול ישראלים
תזונאיות ישראליות
נשות עסקים ישראליות
מאמנים אישיים ישראלים
אנשי עסקים ישראלים
תזונאים ישראלים
בוסתן הגליל: אישים
ישראליות שנולדו ב-1973
ישראלים שנולדו ב-1973